Joventut obri una nova convocatòria d'Art als Casals per a donar suport a joves creadors i creadores del municipi i promocionar els seus projectes culturals
06 de setembre 2022

![](/media/euvncfbj/c1_mini_m1_artalscasals22.jpg?width=850&height=566.9886363636364)

Amb l'objectiu de donar suport a la creació cultural i artística en població jove del municipi, des del Departament de Joventut i Infància de l'Ajuntament de Sagunt s'obri una convocatòria dirigida a públic de la localitat d'entre 12 i 30 anys que, de manera individual o grupal, realitze algun tipus d'activitat cultural o artística.

Mitjançant esta iniciativa, els Casals Joves de Sagunt i del Port de Sagunt oferiran en cada cas l'ajuda pertinent, com ara cedir de manera temporal espais, orientació per part de persones expertes o la inclusió dels projectes en la programació dels centres municipals de Joventut.

Esta convocatòria està dirigida a les persones joves del municipi de l'esmentat rang d'edat que vulguen donar a conéixer el seu treball cultural o artístic, o que desitgen desenvolupar el seu projecte cultural, musical o artístic i necessiten ajuda per a posar-lo en marxa. Així, de les propostes presentades es valorarà positivament la seua originalitat, que siguen multidisciplinàries, la implicació amb l'entorn local, que siguen diverses i inclusives i que tinguen un missatge de tipus mediambiental, social, solidari, contra discursos d'odi, etcètera.

El regidor delegat de Joventut i Infància, Guillermo Sampedro, ha explicat que amb esta iniciativa es pretén donar a conéixer a joves artistes del municipi, **«promocionar els seus projectes i, sobretot, incorporar eixos treballs a la programació del Departament de Joventut i dels Casals Joves»**.

**«La intenció és promocionar els seus projectes i els seus treballs»**, ha manifestat l'edil, però principalment **«ajudar-los, ja siga cedint-los un espai de creació o locals d'assaig, assessorant-los o fins i tot donant-los suport econòmicament»**, segons ha agregat. **«Amb això es pretén difondre l'obra dels nostres i de les nostres joves artistes i promocionar-los com a joves creadors i creadores que són»**, ha puntualitzat Sampedro.

Totes les persones o col·lectius que vulguen participar en esta convocatòria hauran d'emplenar una fitxa d'inscripció que es pot trobar en la pàgina web [**www.saguntjove.es**](http://www.saguntjove.es/). Este document s'haurà de enviar a [**dina@aytosagunto.es**](mailto:%20dina@aytosagunto.es) juntament amb el seu projecte, el nom o títol d'este, tipus de proposta, fonamentació del mateix, necessitats tècniques, pressupost desglossat i qualsevol material gràfic previ, si es té. A banda, s'haurà d'annexar també el currículum artístic de l'autor, autora o autors i un telèfon de contacte. El període de recepció de propostes acaba el 24 de setembre a les 23.59 hores. Aquelles persones que vulguen participar hauran de donar-se d'alta en el Cens Municipal de Joves Creadors, en [**https://www.saguntjove.es/cens-de-joves-creadors/**](https://www.saguntjove.es/cens-de-joves-creadors/)

Els tipus de proposta que contempla esta convocatòria són musicals; artístiques, audiovisuals i/o teatrals; activitats concretes com ara exposicions, actuacions estètiques, musicals, festivals temàtics, murals o intervencions d'art urbà; o altres col·laboracions com ara enregistraments, edicions de materials o obres literàries o artístiques, etcètera. El període de realització d'estos projectes serà el comprés entre octubre de 2022 i juliol de 2023.

Per a més informació es pot contactar a través dels telèfons 96 268 34 39 i 672 12 36 42; del correu electrònic [**dina@aytosagunto.es**](mailto:%20dina@aytosagunto.es) o consultar la pàgina web [**www.saguntjove.es**](http://www.saguntjove.es/), així com les xarxes socials del Casal Jove.

*   [](http://www.facebook.com/sharer.php?u=https://aytosagunto.es/va/actualitat/obertura-convocatoria-art-als-casals-joventut-sagunt-2022-09-06/ "Facebook")
*   [](http://twitter.com/share?url=https://aytosagunto.es/va/actualitat/obertura-convocatoria-art-als-casals-joventut-sagunt-2022-09-06/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/obertura-convocatoria-art-als-casals-joventut-sagunt-2022-09-06/ "Linked In")
*   [](mailto:?body=https://aytosagunto.es/va/actualitat/obertura-convocatoria-art-als-casals-joventut-sagunt-2022-09-06/)